แม่ศรีเอย             แม่ศรีเรือนหลวง   
รสเอร็ดเด็ดดวง    ตวงตักป้อนปัน
น้องคำพี่คำ         อร่อยล้ำสำคัญ
โอ้แม่จอมขวัญ    จันทร์กระจ่างเมฆเอย

เอาความเป็นไทยมาขาย  ก็ขอหาจุดขายให้รีวิวตัวเองหน่อยนะครับ  ^^  ร้านแบรนด์นี้ก็เช่นกัน  ถ้าจะสู้ร้านอาหารญี่ปุ่นมาแรง  ก็ต้องทำให้ลูกค้าจดจำร้านได้   เพราะฉะนั้น  ร้านนี้จึงประกาศความเป็นไทยอย่างชัดเจนตั้งแต่ชื่อร้าน ที่สะท้อนถึงครัวไทยและเสน่ห์ปลายจวัก   จุดขายอีกอย่างก็คงเป็นขนมครก ที่ไม่น่าเชื่อว่าจะเป็นจุดขายได้  แต่มันก็ชักจูงให้ผมมากินร้านนี้จนได้

สิ่งที่อยากมาลองก็คือ ขนมครกข้าวไรส์เบอรี่  ซึ่งมันดูแปลกจนรู้สึกอยากลองมาก ๆ  ราคานั่นหรือ  555 ก็ไฮโซพอ ๆ กับข้าวไรส์เบอรี่นั่นแหละ  รสชาติผมก็ว่าอร่อยดีครับ  ส่วนจะคุ้มไหมนั้น  ก็คงอยู่ที่ว่าคุณให้ความสำคัญกับการปะยี่ห้อว่า "อาหารสุขภาพ" แค่ไหน

มาชิมแล้ว ก็เลยกินอาหารอย่างอื่นด้วย  พลิก ๆ เมนู  กับข้าวแต่ละอย่างก็ราคาโหดสมกับเป็นอาหารห้าง จริง ๆ  ผมสั่งข้าวผัดน้ำพริกลงเรือหนึ่งจาน  ราคา 110 ข้าวมันค่อนข้างแฉะนะ   แต่พอกินได้  รสชาติเผ็ด ๆ กำลังดี ปลาหมึกอร่อย

รวม ๆ แล้วก็พอกินได้ครับ  แต่ส่วนตัวแล้ว  ถ้าจะกินกับข้าวไทยตามสั่งลักษณะนี้ ผมถนัดหาทานร้านข้าวในตลาดมากกว่าครับ

